দীর্ঘায়ু কামনা করে মমতা বন্দ্যোপাধ্যায়কে জন্মদিনে শুভেচ্ছা মোদির

নয়াদিল্লি: আজ বাংলার (West Bengal) মুখ্যমন্ত্রী মমতা বন্দ্যোপাধ্যায়ের (Mamata Banerjee) জন্মদিন (Birthday) । ৭০ বছরে পা রাখলেন মুখ্যমন্ত্রী। এই বিশেষ দিনে মমতা বন্দ্যোপাধ্যায়ের দীর্ঘায়ু প্রার্থনা করে তাঁকে এক্স হ্যান্ডেলে শুভেচ্ছা জানালেন প্রধানমন্ত্রী নরেন্দ্র মোদি (Narendra Modi)। এক্স হ্যান্ডেলে মোদি লিখেছেন,’ আমি পশ্চিমবঙ্গের মুখ্যমন্ত্রী মমতা দিদিকে আমার শুভেচ্ছা জানাই। আমি তাঁর দীর্ঘায়ু ও সুস্থতা প্রার্থনা করি।‘

পাশাপাশি মুখ্যমন্ত্রীকে শুভেচ্ছা জানিয়েছেন, কংগ্রেস সভাপতি মল্লিকার্জুন খাড়গে এক্স হ্যান্ডেলে লিখেছেন, তৃণমূলের প্রতিষ্ঠাতা চেয়ারপার্সন মমতা দিদিকে জন্মদিনের শুভেচ্ছা। আপনার দীর্ঘ এবং স্বাস্থ্যকর জীবন কামনা করছি।

আরও পড়ুন: দিল্লিতে কুয়াশায় দৃশ্যমানতা শূন্যে, বাতিল ১২৩টি উড়ান

প্রতি বছরই প্রধানমন্ত্রী নরেন্দ্র মোদি মমতা বন্দ্যোপাধ্যায়কে তাঁর জন্মদিনে শুভেচ্ছা জানান। এভাবে সেই সৌজন্য দেখালেন প্রধানমন্ত্রী।

উল্লেখ্য, ১৯৫৫ সালের ৫ জানুয়ারি জন্ম নেন মুখ্যমন্ত্রী মমতা বন্দ্যোপাধ্যায়। দীর্ঘ ৩৪ বছরের বাম শাসনের অবসানের মধ্যে দিয়ে তিনি গত ২০১১ সালের ২০ মে তিনি বাংলার মুখ্যমন্ত্রী হন। মমতা বন্দ্যোপাধ্যায় পশ্চিমবঙ্গের অষ্টম এবং বর্তমান মুখ্যমন্ত্রী হিসেবে দায়িত্ব পালন করছেন। এই পদে অধিষ্ঠিত প্রথম মহিলা।

দেখুন অন্য খবর-